Lið Snæfells tók á móti Skallagrími á Stykkishólmsvelli í C riðli 3. deildar í knattspyrnu karla síðastliðinn fimmtudag . Í hálfleik var staðan markalaus en eitthvað hefur Ólafur þjálfari Skallagríms haft við sína menn að segja í hálfleik , því leiknum lauk með fimm mörkum Skallagríms gegn engu marki heimamanna . Finnur Jónsson var með þrennu í leiknum , Valdimar Sigurðsson skoraði eitt mark og Emil Sigurðsson eitt . Eftir leikinn eru Skallagrímsmenn komnir í 2. sæti C riðils með 3 stig og Snæfell er í 5. og næstneðsta sæti með 1 stig . Lið Kára tók á móti Hvöt frá Blönduósi á Akranesvelli föstudaginn 2. júní . Leiknum lauk með þremur mörkur Hvatar gegn einu marki heimamanna í Kára . Eftir leikinn er Kári í 3. sæti C riðils , með 3 stig eins og Skallagrímsmenn en Borgnesingarnir hafa betri markatölu og eiga því 2. sætið eins og sakir standa . Snæfell og Kári léku á þriðjudagkvöldið 6. júní á Stykkishólmsvelli ( eftir að Skessuhorn fór í prentun ) . Næsti leikur Skallagríms er föstudaginn 9. júní klukkan 20 í Borgarnesi á móti Neista H.